**Izziņa par atzinumos sniegtajiem** **iebildumiem**

|  |
| --- |
| **Ministru kabineta noteikumu projektam “Kārtība, kādā Izložu un azartspēļu uzraudzības inspekcija sagatavo un nosūta lēmumu par piekļuves ierobežošanu Latvijā nelicencētu interaktīvo azartspēļu organizētāju tīmekļvietnēm” (VSS-784)** |

(dokumenta veids un nosaukums)

I. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
|  |  |
| Datums  | 2021. gada 3. septembris |
| Saskaņošanas dalībnieki | Tieslietu ministrija, Finanšu ministrija, Iekšlietu ministrija |
| Saskaņošanas dalībnieki izskatīja šādu ministriju (citu institūciju) iebildumus |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. |  | **Tieslietu ministrija****(iebildums 01.09.2021.)**Projekta anotācijas kopsavilkumā norādīts, ka projekts sagatavots, pamatojoties uz likumprojektu "Elektronisko sakaru likums" (turpmāk – likumprojekts), "kas izstrādāts, lai ieviestu Eiropas Parlamenta un Padomes 2018. gada 11. decembra direktīvā Nr. 2018/1972/ES par Eiropas Elektronisko sakaru kodeksa izveidi noteiktos pasākumus. Stājoties spēkā ESL, zaudēs spēku Ministru kabineta noteikumi elektronisko sakaru jomā, kas izdoti uz spēkā esošā ESL pamata. Ministru kabineta noteikumi elektronisko sakaru jomā stājas spēkā vienlaikus ar ESL, kura spēkā stāšanās paredzēta 2021. gada 30. novembrī". No Valsts sekretāru sanāksmes 2021. gada 8. jūlija protokola Nr. 26 31.§ izriet, ka likumprojekts vēl ir izstrādes stadijā. Vēršam uzmanību, ka saskaņā ar Valsts iestāžu juridisko dienestu 2010. gada 12. marta sanāksmes protokollēmuma "Par grozījumiem Ministru kabineta 2009. gada 7. aprīļa noteikumos Nr. 300 "Ministru kabineta kārtības rullis" (Ministru kabineta 2010. gada 23. februāra noteikumi Nr. 170)" (prot. Nr. 2 1. §) 8. punktā noteikto ir atbalstāma Ministru kabineta noteikumu projektu izsludināšana Valsts sekretāru sanāksmē, kad likumprojekts Latvijas Republikas Saeimā (turpmāk – Saeima) izskatīts otrajā lasījumā, kā arī šādi Ministru kabineta noteikumu projekti var tikt izskatīti Ministru kabinetā pēc tam, kad likumprojekts pieņemts Saeimā. Ievērojot minēto, lai varētu izvērtēt projekta atbilstību likumprojektam, projekta turpmāka saskaņošana veicama pēc tam, kad likumprojekts būs pieņemts Saeimā otrajā lasījumā. . | **Iebildums ņemts vērā.**projekta turpmākā saskaņošana tiks veikta pēc tam, kad likumprojekts būs pieņemts Saeimā otrajā lasījumā. . |  |
| 2. | 5.punkts“5. Pēc lēmuma pieņemšanas par piekļuves ierobežošanu (bloķēšanu) Latvijā nelicencēta interaktīvo azartspēļu organizētāja tīmekļvietnei, inspekcija ne retāk kā reizi ceturksnī pārskata pieņemtos lēmumus un attiecīga lēmuma pieņemšanas gadījumā augstākā līmeņa domēna ".lv" reģistra turētājam un elektronisko sakaru komersantam elektroniski nosūta ar drošu elektronisko parakstu parakstītu pieprasījumu (pielikums) par ierobežošanas (bloķēšanas) atcelšanu, pievienojot lēmuma kopiju.“  | **Finanšu ministrija****(02.09.2021. iebildums)**Noteikumu projekta 5. punkts nosaka, ka pēc lēmuma pieņemšanas par piekļuves ierobežošanu (bloķēšanu) Latvijā nelicencēta interaktīvo azartspēļu organizētāja tīmekļvietnei, Izložu un azartspēļu uzraudzības inspekcija ne retāk kā reizi ceturksnī pārskata pieņemtos lēmumus un attiecīga lēmuma pieņemšanas gadījumā augstākā līmeņa domēna “.lv” reģistra turētājam un elektronisko sakaru komersantam elektroniski nosūta ar drošu elektronisko parakstu parakstītu pieprasījumu (pielikums) par ierobežošanas (bloķēšanas) atcelšanu, pievienojot lēmuma kopiju.Informējam, ka Izložu un azartspēļu uzraudzības inspekcija, izmantojot īpašu automatizētu pārbaudes rīku, piekļūstot elektronisko sakaru komersantu tīkla pieslēguma punktiem, regulāri veic pārbaudes, lai Izložu un azartspēļu uzraudzības inspekcijas amatpersonas varētu pārliecināties, ka pieņemtais lēmums par Latvijā nelicencēta interaktīvo azartspēļu vai interaktīvo izložu organizētāja domēna vārda vai interneta protokola (IP) adreses piekļuves ierobežošanu tiek pildīts.Tā pat informējam, ka Latvijā elektronisko sakaru komersantu tehnoloģiskās iespējas ir atšķirīgas, piemēram, liedzot mājaslapas domēna izmantošanu, ierobežojot mājaslapas apakšsadaļu pieejamību vai bloķējot interneta protokola (IP) adresi. Tajā pat laikā, izmantojot dažādus tehnoloģiskos risinājumus, šo bloķēto vietņu operatori aktīvi meklē un rada veidus, kā apiet spēkā esošo bloķēšanu Latvijā, veidojot jaunus domēnvārdus un apakšsadaļas. Papildus tam, pienākums ne retāk kā reizi ceturksnī pārskatīt pieņemtos lēmumus radīs nesamērīgu administratīvo un tehnoloģisko slogu, jo pašlaik, pēc Izložu un azartspēļu uzraudzības inspekcijas sniegtajiem datiem, ir bloķēti vairāk nekā 2300 domēna vārdi.Vēršam uzmanību, ka par vienīgo iespējamo pamatu Izložu un azartspēļu uzraudzības inspekcijai pārskatīt un pieņemt lēmumu par piekļuves ierobežošanas (bloķēšanas) atcelšanu, ir attiecīgas azartspēļu vai izložu licences saņemšana, jo saskaņā ar Azartspēļu un izložu likuma 3. panta pirmo daļu Latvijas Republikā azartspēles un izlozes drīkst organizēt tikai pēc attiecīgo azartspēļu vai izložu licenču saņemšanas. Vienlaikus norādām, ka noteikumu projekta 5. punktā noteiktā pieprasījuma forma neatbilst noteikumu projekta 5. punktā noteiktajai situācijai, proti, noteikumu projekta pielikumā noteiktā pieprasījuma forma ir par piekļuves ierobežošanu (bloķēšanu) un tā neiekļauj pieprasījuma formu par ierobežošanas (bloķēšanas) atcelšanu.Pamatojoties uz iepriekš minēto, lūdzam izteikt projekta 5. punktu šādā redakcijā:“5. Elektronisko sakaru komersants nodrošina piekļuves ierobežošanu (bloķēšanu) Latvijā nelicencēto interaktīvo azartspēļu organizētāju mājaslapām līdz dienai, kad saņem inspekcijas lēmumu par ierobežošanas (bloķēšanas) atcelšanu.”. | **Iebildums ņemts vērā** | Izteikt projekta 5.punktu šādā redakcijā:“5. Pēc lēmuma pieņemšanas par piekļuves ierobežošanu (bloķēšanu) Latvijā nelicencēta interaktīvo azartspēļu organizētāja tīmekļvietnei, Elektronisko sakaru komersants nodrošina piekļuves ierobežošanu (bloķēšanu) Latvijā nelicencēta interaktīvo azartspēļu organizētāja tīmekļvietnei līdz dienai, kad saņem inspekcijas lēmumu par ierobežošanas (bloķēšanas) atcelšanu.” |
|  |  | **Finanšu ministrija****(02.09.2021. priekšlikums)**“Atzīt par spēku zaudējušu Ministru kabineta 2014.gada 9.jūnija noteikumi “Kārtība, kādā Izložu un azartspēļu uzraudzības inspekcija sagatavo un nosūta lēmumu par piekļuves ierobežošanu Latvijā nelicencētu interaktīvo azartspēļu organizētāju interneta mājaslapām””. | **Saskaņots elektroniski**Ministru kabineta 2014.gada 9.jūnija noteikumi Nr.291 “ Kārtība, kādā Izložu un azartspēļu uzraudzības inspekcija sagatavo un nosūta lēmumu par piekļuves ierobežošanu Latvijā nelicencētu interaktīvo azartspēļu organizētāju interneta mājaslapām” ir izdoti saskaņā ar spēkā esošā Elektronisko sakaru likuma [19.panta](https://likumi.lv/ta/id/96611-elektronisko-sakaru-likums#p70) ceturto daļu. Saskaņā ar Oficiālo publikāciju un tiesiskās informācijas likuma 9.panta piekto daļu, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa.Pēc Elektroniskā likuma spēkā stāšanās (TA-1392), pašreiz spēkā esošais Elektronisko sakaru likums zaudēs spēku, līdz ar to zaudēs spēku arī Ministru kabineta noteikumi, kas izdoti uz tā pamata. Uz spēkā stājušās Elektronisko sakaru likuma (TA-1392) pamata tiks izdoti Ministru kabineta noteikumi. Līdz ar to Ministru kabineta noteikumos, kas tiks izdoti uz Elektronisko sakaru likuma pamata (TA-1392) nav iekļaujams papildu punkts, kur norādīts, ka stājoties spēkā Ministru kabineta noteikumiem, zaudē spēku Ministru kabineta noteikumi, kas izdoti uz pašlaik spēkā esošā Elektronisko sakaru likuma pamata. |  |

|  |  |  |
| --- | --- | --- |
| Atbildīgā amatpersona |    |   |
|   | (paraksts)\* |   |

Piezīme. \* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

   Dace Bankoviča

|  |
| --- |
| (par projektu atbildīgās amatpersonas vārds un uzvārds) |
| Sakaru departamenta direktore |
| (amats) |
| Tel.: 67028111  |
| (tālruņa un faksa numurs) |
| Dace.Bankovica@sam.gov.lv |
| (e-pasta adrese) |